**Monashe Mishailovich Abramov** (1926-yil 20-dekabr, Samarqand, Samarqand viloyati, Oʻzbekiston SSR — 1998-yil 13-oktyabr, Samarqand, Samarqand viloyati, Oʻzbekiston) — sovet va oʻzbekistonlik sharqshunos, tarixchi. Professor, tarix fanlari doktori.

Tarjimayi holi
--------------

Monashe Abramov 1926-yil 20-dekabrda Samarqand shahrida xizmatchi oilasida tug‘ilgan. Monashe Abramov kelib chiqishi Buxoro yahudiylariga borib taqaladi. 1933−1941-yillarda Samarqand shahridagi 25-oʻrta maktabda oʻqigan. 1941−1944-yillarda Samarqand pedagogika institutida, 1944−1946-yillarda Samarqand davlat universiteti tarix fakultetitda tahsil olgan. 

1949-yil iyul oyida Samarqand shahridagi Maksim Gorkiy nomidagi pedagogika institutiga ishga qabul qilingan, keyinchalik O‘zbekiston davlat universiteti dotsenti vazifasini bajaruvchi boʻlib ishlagan. 1960–1982-yillarda Monashe Abramov Samarqand davlat universiteti tarix fakulteti dekan muovini lavozimida ishlagan. 1982–1998-yillarda Monashe Abramov tarix fakultetining O‘zbekiston xalqlari tarixi kafedrasini boshqargan. 

### Vafoti

Monashe Abramov 1998-yil 13-oktybarda Samarqandda vafot etgan. Samarqanddagi yahudiylar qabristoniga dafn etilgan.

Ilmiy faoliyati
---------------

Monashe Abramovning ilmiy-tadqiqot faoliyati Samarqand tarixi va Buxoro yahudiylari tarixini oʻrganishga qaratilgan edi. 100 dan ortiq ilmiy ishlar muallifi boʻlgan. Monashe Abramov professor Ivan Umnyakov ilmiy rahbarligida 1958-yilda „Samarqand viloyatidagi „Qoʻshchi" uyushmasining faoliyati (1919–1927)" (ruscha: *«Деятельность союза „Кошчи" в Самаркандской области (1919–1927 гг.)»*) mavzusida nomzodlik dissertatsiyasini himoya qilgan. 

1989-yilda tarix fanlari doktori ilmiy darajasini olish uchun ruscha: *„Социально-экономическая и культурная жизнь Самарканда в XVI- первой половине XIX вв."* mavzusida doktorlik dissertatsiyasini himoya qilgan. Eng mashhur ilmiy asarlari: ruscha: *„Из истории Самарканда 30-40 годов XIII века", „Из истории Самарканда конца XIII века", „Из истории производства самаркандской бумаги", „История Самарканда в его микротопонимах", „Культура народов Средней Азии XIII-XV вв. „Гузары Самарканда" (1989), „Бухарские евреи в Самарканде (1843-1917 гг.)" (1993), „Улугбек и благоустройство городов Узбекистана" (1991), „Samarqand qabristonlari" (1995), „Tazkirai adabiyoti yahudiyoni buxori" (1997)* kitoblari hisoblanadi. 

1994-yil 16-dekabrda Samarqand davlat universiteti tomonidan „faxriy professor" ilmiy unvoni berilgan.

Mukofotlari
-----------

Monashe Abramov 1947-yilda „1941−1945-yillarda Ulugʻ Vatan urushidagi shavkatli mehnati uchun" medali, 1994-yilda „Shuhrat" medali, 1998-yilda „Doʻstlik" ordeni, 1977-yilda „Xalq taʼlimi aʼlochisi", 1987-yilda „Oliy taʼlim aʼlochisi" koʻkrak nishonlari bilan taqdirlangan.

Manbalar
--------

1. 1 2 3 4 5 6 7 8  *Шоиста Хасанова, Рахим Каюмов.* „Вспоминая учителя" (rus tilida). *samcity.uz* (28-dekabr 2016-yil). 8-sentyabr 2023-yilda asl nusxadan arxivlandi. Qaraldi: 8-sentyabr 2023-yil.
2. 1 2 3 4 5 6 7  Менаше Абрамов, Соломон Фатахов*. Из истории и культуры бухарских евреев* (rus tilida). Nyu-York: Independent Publisher,, 2014 — 292 bet. ISBN 1495133745, 9781495133749.
3. 1 2 3  *Шоиста Хасанова, Рахим Каюмов.* „Воспоминая дорогого учителя. М.М.Абрамов" (rus tilida). *kultura.uz* (31-dekabr 2016-yil). 8-sentyabr 2023-yilda asl nusxadan arxivlandi. Qaraldi: 8-sentyabr 2023-yil.
4. ↑  „Абрамов Манаше Мишоэлович". 8-sentyabr 2023-yilda asl nusxadan arxivlandi. Qaraldi: 8-sentyabr 2023-yil.
5. ↑  „O‘zbekiston Respublikasi Prezidentining 1998-yil 27-avgustdagi „O‘zbekiston Respublikasi Mustaqilligining yetti yilligi munosabati bilan fan, sog‘liqni saqlash, madaniyat, ma’rifat, ommaviy axborot vositalari va ijtimoiy sohalar xodimlaridan bir guruhini mukofotlash to‘g‘risida"gi farmoni". 8-sentyabr 2023-yilda asl nusxadan arxivlandi. Qaraldi: 8-sentyabr 2023-yil.

Havolalar
---------

* Rossiya Fanlar akademiyasi / Sharq qo'lyozmalari instituti